Il-Kunsill iddeċieda li jżomm miżuri restrittivi individwali kontra diversi personalitajiet tar-Repubblika Demokratika tal-Kongo sat- 12 ta' Diċembru 2021 , abbażi ta' evalwazzjoni tas-sitwazzjoni fil-pajjiż. Dawn il-persuni ġew elenkati mill-Kunsill fl-2016 b'reazzjoni, b'mod partikolari, għal ksur tad-drittijiet tal-bniedem. Il-miżuri jinkludu l-iffriżar tal-assi u l-projbizzjoni tad-dħul fl-Unjoni Ewropea . Il-lista tas-sanzjonijiet bħalissa tinkludi 11-il individwu. Il-Kunsill ser jerġa' jirrevedi l-miżuri restrittivi fid-dawl tal-evoluzzjoni tas-sitwazzjoni u jinsab lest li jaġġustahom kif meħtieġ. Deċiżjoni tal-Kunsill (PESK) 2020/2033 tal-10 ta' Diċembru 2020 li temenda d-Deċiżjoni 2010/788/PESK dwar miżuri restrittivi kontra r-Repubblika Demokratika tal-Kongo Konklużjonijiet tal-Kunsill dwar ir-Repubblika Demokratika tal-Kongo, 9 ta' Diċembru 2019 Id-Delegazzjoni tal-Unjoni Ewropea għar-Repubblika Demokratika tal-Kongo